text: Pigernes dag på kraftværket
  30 august 2017 kl. 17.03
  For femte år i træk har Naturvidenskabens Hus arrangeret en videnskabsdag for piger, Girl's Day in Science. En flok kvindelige gymnasieelever var derfor på besøg på Skærbækværket.
  Målet med dagen er at få flere kvinder til at vælge en naturvidenskabelig karriere. Hos Dong Energy vil de hellere end gerne have flere kvinder i de naturvidenskabelige job.
  Som rollemodel for pigerne var kemiingeniør Anja Daugaard blevet bedt om at vise rundt.
  - Allerede tilbage i Folkeskolen var jeg bevidst om, at jeg ville være ingeniør, fortæller hun.
  - Måske lidt præget af mine forældre. Jeg har altid godt kunnet lide det tekniske, siger hun til TV SYD.
  Hun vil gerne sørge for, at de unge får en god dag på kraftværket. Og hun har et råd til de unge, når de skal vælge karriere:
  - De skal vælge noget, som de virkelig synes er sjovt. De skal tænke på, at det er noget, de skal lave resten af deres liv. Ikke noget, man bare lige tager nu. Man skal tænke sig om.
  